বেনাপোলে ১৭টি স্বর্ণের বারসহ পাচারকারী আটক
ভারতে পাচারের সময় যশোরের বেনাপোল সীমান্তে ১৭টি স্বর্ণের বারসহ এক স্বর্ণ পাচারকারীকে আটক করেছেন বর্ডার গার্ড বাংলাদেশ (বিজিবি) সদস্যরা।







মঙ্গলবার দুপুরে বেনাপোলের পুটখালী সীমান্ত থেকে স্বর্ণসহ তাকে আটক করা হয়।




আটক স্বর্ণ পাচারকারী শাহাবুদ্দিন সরদার বেনাপোল পুটখালী গ্রামের মোবারক সরদারের ছেলে।
খুলনা ২১ বিজিবি ব্যাটালিয়নের অধিনায়ক লে. কর্নেল ইমরাম উল্লাহ সরকার জানান, বেনাপোলের পুটখালী সীমান্ত দিয়ে বিপুল পরিমাণ স্বর্ণ পাচার হয়ে ভারতে যাচ্ছে এমন ধরনের গোপন সংবাদ পেয়ে বিজিবি সদস্যরা পুটখালী সীমান্তে অভিযান চালিয়ে ১টি মোটরসাইকেলসহ পাচারকারীকে আটক করে। পরে তাদের দেহ তল্লাশি করে ১৭টি স্বর্ণের বার জব্দ করে। জব্দকৃত স্বর্ণের মূল্য ৯০ লাখ টাকা বলে বিজিবি জানায়।
আটককৃতকে বেনাপোল পোর্ট থানায় সোপর্দ করা হয়েছে। এ ঘটনায় একটি মামলা হয়েছে বেনাপোল পোর্ট থানায়।
অন্যদিকে পুটখালী বিজিবি সদস্যরা একই সীমান্ত থেকে মাদকবিরোধী অভিযান চালিয়ে ৪৮৬ বোতল ফেনিসিডিলসহ ৯ জন মাদক ব্যবসায়ীকে আটক করেছে। আটককৃতদের বেনাপোল পোর্ট থানায় সোপর্দ করা হযেছে। এ ঘটনায় মামলা হয়েছে বেনাপোল পোর্ট থানায়।

ভারতে পাচারের সময় যশোরের বেনাপোল সীমান্তে ১৭টি স্বর্ণের বারসহ এক স্বর্ণ পাচারকারীকে আটক করেছেন বর্ডার গার্ড বাংলাদেশ (বিজিবি) সদস্যরা।